section_heading: Prvi svjetski rat
paragraph_text: Na početku Prvog svjetskog rata Freytag je imenovan njemačkim predstavnikom pri austrougarskom Glavnom stožeru. Navedenu dužnost obnaša do siječnja 1915. kada je raspoređen na službu u njemački Glavni stožer gdje obnaša dužnost prvog zamjenika načelnika Glavnog stožera koju dužnost načelnika je tada obnašao Erich von Falkenhayn. Te, 1915. godine, privremeno obnaša dužnost zapovjednika IX. pričuvnog korpusa, nakon čega od travnja 1916. zapovijeda 17. pričuvnom divizijom zamijenivši na tom mjestu Ernsta von Zietena. U prosincu 1916. vraća se na službu u Glavni stožer gdje obnaša dužnost zamjenika načelnika Glavnog stožera. Te iste godine odlikovan je i ordenom Pour le Mérite. U travnju 1919. promaknut je u čin generala pješaštva.